Държавен вестник, бр. 68, 2017 г., стр. 54

СТР.  54	
Д Ъ Р Ж А В Е Н  В Е С Т Н И К 	
БРОЙ  68
незабавно се освобождава, ако няма друго 
основание за задържането му, като съдът 
уведомява началника на затвора за освобож­
даването чрез конвоиращите служители.
Раздел III
Производство по дела за влезли в сила актове
Чл. 98. (1) Преписи от присъдата, с която 
подсъдимият е оправдан или освободен от 
наказателна отговорност или от изтърпяване 
на наказанието, както и преписи от опреде­
лението за прекратяване на наказателното 
производство се изпращат от първоинстанци­
онния съд на съответните органи в седемдневен 
срок от влизането им в сила или от връщане 
на делото в съда за връщане на иззети доку­
менти, ценности и други предмети, както и 
за снемане на полицейска регистрация. При 
отмяна на мярка за обезпечаване препис от 
присъдата или определението се изпраща в 
седемдневен срок на съответните органи от 
първоинстанционния съд. 
(2) Съответният служител изпраща преписи 
от присъдата или споразумението, с които 
подсъдимият е осъден да изтърпи съответно 
наказание (без глоба и конфискация), на про­
курора за изпълнение най-късно в тридневен 
срок от влизането им в сила или връщане на 
делото в съда.
Чл. 99. Когато с присъдата е постановена 
конфискация на определени вещи или отне­
мане на вещи в полза на държавата, съдът 
изпраща препис от присъдата на Националната 
агенция за приходите.
Чл. 100. Когато изпълнението на присъ­
дата е отложено на основание чл. 66 НК и 
съдът е възложил полагането на възпитателни 
грижи, препис от присъдата се изпраща на 
ръководството по месторабота или на лицето, 
натоварено с възпитателни грижи. За непъл­
нолетни препис от присъдата се изпраща на 
съответната Местна комисия за борба срещу 
противообществените прояви на малолетните 
и непълнолетните.
Чл. 101. (1) Когато непълнолетен е настанен 
във възпитателно училище-интернат по реда 
на НК, препис от присъдата или определе­
нието с мотивите се изпращат на прокурора.
(2) Когато съдът е отложил изпълнението на 
наказанието по отношение на непълнолетен, 
препис от присъдата с мотивите се изпращат 
на Местната комисия за борба срещу про­
тивообществените прояви на малолетните и 
непълнолетните.
Чл. 102. На прокурора се изпращат и пре­
писи от определенията по НПК за прилагане 
на принудителни медицински мерки, за оп­
ределяне на общо наказание и от решенията, 
с които лицето е освободено от наказателна 
отговорност и му е наложено административно 
наказание по реда на чл. 78а НК.
Чл. 103. Препис от решението за наста­
няване на лечение по Закона за здравето се 
изпраща за изпълнение на ръководителя на 
съответното здравно заведение и на прокурора.
Чл. 104. Всички действия по привеждане в 
изпълнение на присъдите се отразяват в кни­
гата за изпълнение на присъдите от служба 
„Съдебно деловодство“. Книгата се проверява 
ежемесечно от административния ръководител 
на съда или от определено от него лице и от 
съдебния администратор.
Чл. 105. Едновременно с изпращане на 
присъдата за изпълнение се съставя и бюлетин 
за съдимост съгласно Наредба № 8 от 2008 г. 
за функциите и организацията на дейността 
на бюрата за съдимост (ДВ, бр. 24 от 2008 г.) 
и статистическа карта, която се изпраща в 
Националния статистически институт.
Чл. 106. (1) Служба „Съдебно деловод­
ство“ в едномесечен срок от влизане в сила 
на присъдите за престъпления, свързани с 
наркотични вещества, с които е постановено 
отнемане в полза на държавата на наркотич­
ните вещества, изпраща препис от тях и на 
Агенция „Митници“. 
(2) В същия срок се изпраща и препис от 
присъдата за престъпления, свързани с акцизни 
стоки, с които е постановено отнемането им 
в полза на държавата, на органа, задържал 
съответните стоки, и на Агенция „Митници“.
Чл. 107. Разпоредбите на чл. 102 до чл. 111 
се прилагат и в случаите на частично влизане 
на присъдата в сила. 
Чл. 108. (1) При изпращане на препис от 
присъдата за изпълнение, издаване на изпъл­
нителен лист, бюлетин за съдимост, карта за 
обвиняемо лице и при извършване на други 
действия въз основа на съдебния акт се прави 
съответна датирана бележка за това върху са­
мия акт, която се приподписва от служителя, 
извършил тези действия. 
(2) Когато документите по ал. 1 се пре­
дават в същото населено място, това може 
да се извърши срещу подпис върху самия 
съдебен акт, като се написват трите имена и 
длъжността на лицето, което ги е получило. 
(3) Ако при изпълнението на съдебния акт е 
нужно да се направят много вписвания върху 
него, те може да се нанесат върху отделен лист 
(справка), който се подрежда непосредствено 
след съдебния акт и се номерира.
Чл. 109. За присъдените държавни такси, 
наложени глоби и съдебни разноски по дела 
се издава изпълнителен лист от първоинстан­
ционния съд в полза на бюджета на съдебната 
власт по сметка на съответния съд. Издадените 
в полза на съдилищата изпълнителни листо­
ве се изпращат на Националната агенция за 
приходите или на други органи, на които е 
възложено със закон да събират вземанията 
на съдебната власт, като съдът изисква да бъде 
уведомен за образуването на изпълнителното 
дело и за изпълнението по него.